Fikk tre måneders fengsel for å ha druknet hund i låst bur
ARTIKKELEN ER OVER FIRE ÅR GAMMEL Vesterålen tingrett mener avlivningen ikke var forskriftsmessig og dømte mannen for brudd på dyrevelferdsloven, skriver Vesterålen Online. I tillegg fradømmes han retten til å eie husdyr i fem år. Hundeeieren innrømmet i retten å ha druknet hunden, og han forklarte det med at den var aggressiv og at det å ta den til veterinær var for dyrt, ifølge avisen. Hunden ble i mai 2014 funnet i fjæresteinene mellom Toftenes og Lifjorden i Øksnes kommune. Ifølge tiltalen ble den dumpet i februar.
En mann er dømt til 90 dagers fengsel for å ha tatt livet av hunden sin ved å dumpe den i vannet i et låst, gjenteipet bur i Øksnes i Nordland.